section_heading: Naslijeđe
paragraph_text: Obitelj Šubića je izgubila dio svojih posjeda koje je do tada imala, ali i nasljednost banske časti. U Bosni je postupno svoju vlast ojačao Stjepan II. Kotromanić. Svoj su uspon doživjeli i Babonići), Nelipići te knezovi Krčki. Mladenova braća (Juraj II., Pavao II., Grgur i Marko) te njihov sljedeći naraštaj (Mladen III., Pavao III., Božidar, Juraj III. - budući Juraj I. Zrinski, te Pribko) opstali su još tridesetak godina, da bi tek novi kralj Ljudevit I. Veliki, sin Karla Roberta, uspio zamjenom posjeda ili na drugi način djelomično ih raseliti u druge dijelove Hrvatske.